title: Masache
text: O masache (d'o francés massage y iste de l'arabe  مَسَّ massa "sentir,tocar")  u esfrega ye a manipulación d'os teixius tovos d'o cuerpo. As tecnicas d'esfrega s'aplican comunament con as mans, os didos, os ancons, as chenullos, os abantbrazos, os pietz u bell dispositivo. O proposito d'un masache ye per un regular pa lo tractamiento de l'estrés u dolor corporal. En os países europeus, una persona capacitada profesionalment pa fer esfregas se conoixe tradicionalment como masachista.
  
  En entornos profesionals, os clients son tractaus mientres son chitaus en una camilla d'esfrega, posaus en una siella d'esfrega u chitaus en una colchoneta en o solero. I hai muitas modalidatz diferents en a industria d'o masache.
  
  Efectos sobre lo cuerpo humán
  
  Beneficios  
  A investigación medica ha contrimostrau que los beneficios de l'esfrega incluyen l'alivio d'a dolor, a reducción de l'angluzia y la depresión, y la reducción temporal d'a presión arterial, y la freqüencia cardiaca. Pruebas adicionals han contrimostrau un aumento immediato y periodos de recuperación acceleraus pa lo rendimiento muscular. As teorías dezaga d'o que podría fer o masache incluyen una millora en o creiximiento y la remodelación d'o musclo esqueletico, o bloqueyo d'a nocicepción, l'activación d'o sistema niervoso parasimpatico, que puede estimular a liberación d'endorfinas y serotonina, lo que apreviene la fibrosi u teixiu cicatricial, aumentando lo fluxo de linfa y amillorando lo suenio.
  
  Contraindicacions  
  Con qualsequier inflamación aguda, o masache ye contraindicau. Istos incluyen malotías febrils y malotías d'os vasos, lo que significa que lo cuerpo ya ye baixo muita tensión y, amás, ye estresau per l'esfrega. En o caso de malotías d'a piel, o contacto puede empiorar a malotía, propagar chermens u infectar a lo terapeuta. Asinasmesmo, en o caso d'una lesión traumatica, o masache ye absolutament contraindicau a resultas d'a presión sobre o teixiu correspondient (per eixemplo: musclos u uesos). Lo mesmo ocurre con as varicies, ya que la presión sobre as extremidatz (brazos y garras) puede provocar que se desprendan trombos.
  
  Menas de masaches
  
  Masaches clasicos 
  Masache medico.
  Masache esportivo.
  Masache Lomilomi.
  Masache thai.
  Shiatsu.
  
  Masaches esotericos 
  Ayurveda.
  
  Masaches eroticos 
  Masache Nuru.
  Masache de prostata.
  Masache tantrico.
  
  Referencias 
  
  Ciencias d'a salut